पत्थर गली की फ़रीदा उस समय बड़ी हो रही है जब उसके पिता का निधन हो चुका है और हालात पूरी तरह बदल चुके हैं । वह इस वातावरण में जीने के लिए पैदा नहीं हुई है । उसकी विवशता यह है कि वह दूसरों की दया और मरज़ी से जी रही है । कल जब पिता जीवित थे और बहनों की शादी नहीं हुई थी, यह घर कितना भरा-भरा था ।ख़ूबसूरत परदों , सफ़ेद बरफ़ीली जाज़िमों और रगीन सोफ़ों से यह घर दमक्ता रहता था । अब तो इस घर में जाले लटकते हैं । हफ़्ता भर न देखो तो लगता है घर नहीं है कोई पुराना खण्डहर है । भाई साहब क़दम-क़दम पर रूपये की माँग करते रह्ते हैं । “बताये देता हूँ, सूट का रूपया न दिया तो मैं भी हास्टल वापस नहीं जाऊँगा । काम उनसे होता नहीं है मगर अभी तक वह अब्बा के ज़माने में जी रहे हैं । क़दम-क़दम पर खोखली बातें जिनका न सिर न पैर । अम्मी को जब-तब कचोके लगाते हैं । जैसे अम्मी किसी गुमनाम ख़ज़ाने की कुंजी दबाये बैठी हैं । फ़रीदा ही क्या ऐसा घर तो किसी को भी पागल बना देने के लिए कफ़ी है ।